Segona edició de Corresponsals juvenils Alcàsser: Obert el termini d’inscripció
Lun, 26/12/2022 - 20:30

La Regidoria de Joventut de l’Ajuntament d’Alcàsser posa en marxa la segona edició del Programa de Corresponsals Juvenils per al curs 2022-2023.

Aquest programa té el propòsit de millorar la informació i la dinamització entre els joves. Amb la col·laboració voluntària dels joves podrem millorar el servei d’informació juvenil, promoure la participació dels joves i generar un espai de col·laboració entre els centres educatius d’Alcàsser i la Zona Jove i CIJ ‘El Dau’. Així doncs, amb aquest programa també es pretén empoderar a la població jove i promoure l’oci educatiu.

Qui pot ser Corresponsal?

Joves que estiguin actualment estudiant (a l’IES Alcàsser o al Col·legi Santíssim Crist de la Fe) ESO o Batxillerat. Aquests joves han de ser actius, amb ganes de fer coses, amb un pensament crític, responsables, amb capacitat de mobilitzar-se, participar i sobre tot amb disponibilitat horària.

Cóm puc entrar en el procés de selecció?

Si realment estàs interessat o interessada a presentar la teua candidatura com a Corresponsal Juvenil, hauràs d’entregar a la Zona Jove EL DAU la següent documentació abans del 10 de gener:

\- Formulari d’inscripció, amb el model d’acceptació de les bases i l’autorització materna/paterna.

\- Carta de presentació/ redacció expressant les teues motivacions.

\- Certificat de matriculació del teu centre educatiu.

Quantes places es convoquen?

Davant l’èxit de l’anterior edició, la Regidoria de Joventut ha decidit ampliar el nombre de places dels 12 anteriors a 16 en aquesta edició. Es pretén repartir les places de la manera més equitativa possible entre l’IES Alcàsser i el Col·legi Santíssim Crist de la Fe:

\- Tres ajudes per a estudiants de 1r de ESO.

\- Tres ajudes per a estudiants de 2n de ESO.

\- Tres ajudes per a estudiants de 3er de ESO.

\- Tres ajudes per a estudiants de 4t de ESO.

\- Dues ajudes per a estudiants de 1r de Batxillerat.

\- Dues ajudes per a estudiants de 2n de Batxillerat.

En el cas que no hi haja candidatures d’algun curs educatiu, s'adjudicarà la plaça a la persona que haja obtingut la major puntuació en la llista d'espera resultant del procés de selecció.

Els corresponsals, al finalitzar el curs escolar, rebran una recompensa econòmica per la seua labor de 150€ en targeta regal a gastar en comerços d’Alcàsser.

Per tal de donar a conèixer la segona edició del programa, durant el mes de desembre s’ha fet una campanya informativa als centres educatius i el termini de presentació d’inscripcions per al procés de selecció de corresponsals, estarà obert fins al 12 de gener.

Les inscripcions

Les persones interessades poden descarregar el fullet informatiu, el formulari d’inscripció i les bases de la convocatòria al següent enllaç:

Per a més informació, contactar amb la Zona Jove i CIJ ‘EL DAU’ via telefònica (664.66.80.10) o via correu electrònic (eldau@alcasser.es) .